РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2

от заседание на комисия „Управление на собствеността”
към Пленума на Висшия съдебен съвет, проведено на 22.01.2020 г.

Днес, 22.01.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        	ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
Олга Керелска
                                                                                       	Огнян Дамянов

ОТСЪСТВАТ: Боян Новански и Пламена Цветанова.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Надежда Петрова - старши експерт - икономист в отдел „Управление на собствеността“, Лидия Кирилова – главен експерт в отдел „Управление на собствеността“, инж. Юрий Георгиев - главен експерт в отдел „Инвестиции и строителство“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1. ОТНОСНО: Писмо рег. № ВСС-332/13.01.2020 г. на главния секретар при АГП относно определяне на представител от дирекция „Управление на собствеността на съдебната власт” за участие в състава на комисия за отваряне, разглеждане и оценка на подадени оферти за обществена поръчка с предмет: „Извършване на строителни работи – пети етап по преустройство на четвърти етаж на Съдебната палата, бул. „Витоша“ № 2“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ОПРЕДЕЛЯ Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“ за редовни членове на комисия за отваряне, разглеждане и оценка на подадени оферти за обществена поръчка с предмет: „Извършване на строителни работи – пети етап по преустройство на четвърти етаж на Съдебната палата – гр. София, бул. „Витоша“ № 2“.
2.	ОПРЕДЕЛЯ инж. Стоянка Георгиева – главен експерт в отдел „Инвестиции и строителство“ за резервен член на комисия за отваряне, разглеждане и оценка на подадени оферти за обществена поръчка с предмет: „Извършване на строителни работи – пети етап по преустройство на четвърти етаж на Съдебната палата - гр. София, бул. „Витоша“ № 2“.
3.	ИЗПРАЩА решението по т. 1 и т. 2 на главния секретар на  ВСС – за сведение и на главния секретар при АГП – на разпореждане.

- Текущи ремонти:

2. ОТНОСНО: Проект на разпределение на средствата за текущи ремонти за 2020 г., заявени от административните ръководители на съдилищата в изпълнение на Правилата за планирането, осигуряването на средства и извършването на текущ ремонт на сградния фонд на съдебната власт /приети с решение на Пленума на Висшия съдебен съвет по протокол № 22/26.09.2019 г., т. 33/.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „УССВ“, ведно с Приложение 1 и Приложение 2 към него.
2.	ОДОБРЯВА проект на разпределение на средствата за текущи ремонти в общ размер на 1 860 167,00 лв., разпределени както следва:
2.1.	Финансови средства в общ размер на 1 560 167,00 лв., включващи одобрени искания, подадени от административните ръководители на съдилищата съгласно „Правилата за планирането, осигуряването на средства и извършването на текущ ремонт на сградния фонд на съдебната власт“, приети с решение по т. 33 от Протокол № 22/26.09.2019г. на Пленума на ВСС и резерв за допълнителни ремонтни дейности, съгласно Приложение 2 към доклада по  т. 1.
2.2.	Финансови средства в размер на 300 000,00 лв. за извършване на текущ ремонт в сградата на ВСС, на ул. „Г.С.Раковски“ № 185, в изпълнение на решение по т. 1 от Протокол № 35/27.11.2019 г. на КУС.
3.	ИЗПРАЩА по компетентност на Комисия „Бюджет и финанси“ за произнасяне относно следните искания за обзавеждане и оборудване:
3.1. Писмо с peг. № ВСС-12977/04.11.2019 г.  от   административния ръководител на Апелативен съд - Варна за осигуряване на средства в размер на 55 608 лв. за обзавеждане на съдебна зала.
Предлага на Комисия „Бюджет и финанси“ средствата за обзавеждане да бъдат осигурени след извършване на искания текущ ремонт на залата, който ще бъде предложен от Комисия „Управление на собствеността“ за финансиране след изготвяне на проект за интериор и обзавеждане на съдебната зала.

3.2.	Писмо с peг. № ВСС-13220/04.11.2019 г. от административния ръководител на Окръжен съд - Габрово за обзавеждане на две заседатели (съдебни) зали.
Към искането не са приложени оферти за обзавеждане.
Исканията по т. 3.1 и 3.2. се изпращат по компетентност във връзка с решение по т. 24.1, предложение първо от Протокол № 42/09.10.2019г. от заседание на Комисия „ Бюджет и финанси “.
3.3.	Писмо	peг.	№ ВСС-13063/31.10.2019	г. от административния ръководител на АССГ за подмяна на вътрешни щори на стойност 9 720 лв. и за подмяна на 7 бр. климатизатори и доставка на 1 бр. климатизатор на стойност 14 520 лв.
3.4.	Писмо	peг.	№ ВСС-12458/16.10.2019	г. от административния ръководител на Административен съд - Русе, в частта за абонаментна поддръжка на видеонаблюдение и СОТ.
4.	ИЗПРАЩА решението по т. 2 на комисия „Бюджет и финанси”, ведно с Приложение 2 за съгласуване и изготвяне на предложение до Пленума на ВСС за финансово обезпечаване на одобрените от Комисия „Управление на собствеността“ текущи ремонти.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/

 ЕВГЕНИ ДИКОВ